ทางเดินหายใจมักแบ่งเป็น 2 ส่วนหลัก ได้แก่ส่วนใดบ้าง
ทางเดินหายใจ หรือ ระบบทางเดินหายใจ เป็นระบบที่ประกอบด้วยอวัยวะต่างๆมากมายที่เกี่ยวข้องกับการหายใจ เริ่มตั้งแต่ จมูก ไซนัส ช่องคอ กล่องเสียง ท่อลม ไปจนถึงปอด ซึ่งทางเดินหายใจมักแบ่งเป็น 2 ส่วนหลัก จากตำแหน่งที่อยู่และหน้าที่การทำงานของอวัยวะ คือ ทางเดินหายใจตอนบน หรือทางเดินหายใจตอนต้น และทางเดินหายใจตอนล่าง


1. ทางเดินหายใจตอนบน (Upper respiratory tract) ประกอบด้วยอวัยวะต่างๆ คือ จมูก โพรงจมูก ไซนัส ช่องคอ กล่องเสียง และท่อลม (แต่แพทย์บางท่านจัดท่อลมเป็นอวัยวะทางเดินหายใจตอนล่าง)

2. ทางเดินหายใจตอนล่าง (Lower respiratory tract) ประกอบด้วย ปอด ซึ่งมีเนื้อ เยื่อปอดที่สำคัญ คือ หลอดลม และ ถุงลม (อ่านเพิ่มเติมในบทความเรื่อง ปอด:กายวิภาคปอด ) และแพทย์บางท่านจัด ท่อลมเป็นอวัยวะในระบบทางเดินหายใจตอนล่าง

โรคของทางเดินหายใจตอนบนและตอนล่าง อาจมี สาเหตุ อาการ อาการแสดง และวิธีตรวจรักษา เหมือนหรือต่างกันก็ได้ และบางครั้งเกิดต่อเนื่องกันได้โดยเฉพาะเมื่อเป็นการติดเชื้อ เช่น ติดเชื้อทางเดินหายใจตอนบนแล้วลุกลามเป็นการติดเชื้อทางเดินหายใจตอนล่างร่วมด้วย

ทั้งนี้ แพทย์เฉพาะทางที่ให้การดูแลรักษาโรคทางเดินหายใจต้อนต้น คือ แพทย์ หูคอจมูก ส่วนแพทย์เฉพาะทางที่ดูแลรักษาโรคทางเดินหายใจตอนล่าง คือ อายุรกรรมโรคปอด และศัลยกรรมโรคปอด
Anatomy